Забаўна, але пры гэтым для многіх сучасных расійскіх рэваншыстаў Летаў – гэта аўтарытэт. Зрэшты, як і Сяргей Курохін, які ўжо ў 90-я назваў Леніна ў адной з перадачаў грыбам. Любяць яны згадаць і вучонага Льва Гумілёва, сына паэта Мікалая Гумілёва, які прыклаў не толькі тытанічныя высілкі для развіцця еўразійства, але і фактычна прадказаў распад СССР, дакладна акрэсліўшы яго прычыны. Пра гэта проста цяпер не любяць гаварыць.